STPI บวก 4% รับข่าวดีคว้างานใหม่ 2 โครงการ มูลค่ารวม 3.2 พันลบ.
STPI บวก 4% รับข่าวดีคว้างานใหม่ 2 โครงการ มูลค่ารวม 3.2 พันลบ. โดย ณ เวลา 15.13 น. ราคาอยู่ที่ 7.95 บาท บวก 0.30 บาท หรือ 3.92% สูงสุดที่ 8.05 บาท ต่ำสุดที่ 7.55 บาท ด้วยมูลค่าซื้อขาย 77.06 ล้านบาท
22 ส.ค. 2562

ผู้สื่อข่าวรายงานว่า ราคาหุ้น บริษัท เอสทีพี แอนด์ ไอ จำกัด (มหาชน) หรือ STPI ล่าสุด ณ เวลา 15.13 น. อยู่ที่ 7.95 บาท บวก 0.30 บาท หรือ 3.92% สูงสุดที่ 8.05 บาท ต่ำสุดที่ 7.55 บาท ด้วยมูลค่าซื้อขาย 77.06 ล้านบาท

ทั้งนี้ ราคาหุ้น STPI มีการปรับตัวเพิ่มขึ้น ภายหลังการประกาศรับงานใหม่จำนวน 2 โครงการ
โดย STPI เปิดเผยว่า บริษัทได้ลงนามสัญญาจ้างโครงการก่อสร้าง จำนวน 2 โครงการ เป็นเงินประมาณ 3,200 ล้านบาท ได้แก่ โครงการอุตสาหกรรมปิโตรเคมี ลักษณะงานเป็นการผลิตและประกอบโมดูล ระยะเวลาสัญญาเดือนก.ค.62-ส.ค.64 และโครงการศูนย์โลจิสติกส์ เป็นงานแปรรูปโครงสร้างเหล็ก ระยะเวลาสัญญาเดือนต.ค.62-เม.ย.63